
ORSOshield cream 

OPIS I PRIMJENA PROIZVODA

ORSOshield Cream je visokokoncentrirana, paropropusna hidrofobna impregnacija u obliku kreme na bazi alkil-alkoksi-silana, namijenjena dugotrajnoj zaštiti mineralnih građevinskih materijala od prodora vode, kapilarne vlage i štetnih atmosferskih utjecaja.
Zahvaljujući visokom udjelu aktivne tvari i kremastoj konzistenciji, proizvod omogućuje duboku penetraciju u mineralne podloge te stvara trajnu hidrofobnu barijeru bez stvaranja površinskog filma, pri čemu zadržava prirodnu paropropusnost materijala.

Namijenjen je impregnaciji prirodnog i umjetnog kamena, opeke, betona, dekorativnog betona, betonskih prefabriciranih elemenata, keramičkih obloga, fuga te različitih vrsta mineralnih fasada.

ORSOshield Cream posebno je prikladan za gravitacijsko injektiranje starih zidanih konstrukcija od opeke i kamena radi smanjenja kapilarnog podizanja vlage, pojave iscvjetavanja (eflorescencije) te razvoja mikroorganizama.

Upozorenje: Proizvod koristiti isključivo kao završni hidrofobni zaštitni sloj ili za izvedbu gravitacijskog injektiranja prema projektnoj dokumentaciji.

SVOJSTVA

· visokokoncentrirana hidrofobna impregnacija u obliku kreme 

· vrlo visok udio aktivne tvari (80 %) 

· duboka penetracija u mineralne podloge 

· izražen hidrofobni (lotus) efekt 

· smanjuje vodoupojnost podloge 

· smanjuje pojavu iscvjetavanja (eflorescencije) 

· povećava otpornost na smrzavanje i odmrzavanje 

· štiti završne slojeve od prodora vode 

· alkalno postojan proizvod 

· ne mijenja izgled podloge i ne ostavlja vidljive tragove 

· izvrsna obradivost i jednostavna primjena 

· pogodna za gravitacijsko injektiranje zidanih konstrukcija 

· za unutarnju i vanjsku primjenu 

TEHNIČKI PODATCI

	Svojstvo
	Vrijednost

	Gustoća
	približno 0,80 g/cm³

	Boja
	mliječno bijela

	Kemijska osnova
	alkil-alkoksi-silani

	Udio krute tvari
	80 %


           
 
IZDAŠNOST
Potrošnja materijala ovisi o vrsti, strukturi i upojnosti podloge.

Preporučena potrošnja za hidrofobnu impregnaciju:

· približno 0,15 – 0,30 kg/m² 

Za dugotrajnu zaštitu preporučuje se nanošenje u dva radna koraka.

Kod gravitacijskog injektiranja potrebna količina materijala određuje se prema poroznosti zida, debljini konstrukcije i projektnim zahtjevima.

NAČIN PRIMJENE

PRIPREMA PODLOGE

Podloga mora biti čvrsta, nosiva i očišćena od prašine, ostataka morta, cementnog mlijeka, ulja, masti, starih premaza, boja i svih drugih nečistoća koje mogu smanjiti učinkovitost impregnacije.

Prije nanošenja preporučuje se podlogu oprati toplom vodom ili vodenom parom te ostaviti da se potpuno osuši.

Kod starih, isušenih ili djelomično degradiranih podloga preporučuje se prethodna primjena ORSOfix V glass emulzije radi stabilizacije i učvršćivanja površinskog sloja.

Neravnine i oštećenja podloge potrebno je sanirati ORSO reparaturnim mortovima:

· ORSOsan 02 – za neravnine do 6 mm 

· ORSOfix I – brzovezujući reparaturni mort za neravnine do 6 mm 

· ORSOsan 04 – za neravnine do 50 mm 

Pukotine koje nije moguće sanirati reparaturnim mortovima potrebno je ispuniti trajnoelastičnim poliuretanskim kitom ORSOseal PU 50.

PRIPREMA MATERIJALA

ORSOshield Cream isporučuje se spreman za uporabu. Prije primjene sadržaj ambalaže potrebno je lagano promiješati.

Proizvod se koristi u koncentriranom obliku.

UGRADNJA

Proizvod nanositi na suhu ili ravnomjerno mat vlažnu podlogu bez vidljive površinske vode. Kod hidrofobne zaštite drugi sloj nanosi se nakon približno 2 sata, odnosno kada podloga upije prvi sloj. Starost betonskih podloga prije impregnacije ne smije biti manja od 28 dana.

Kod gravitacijskog injektiranja način bušenja, razmak i promjer bušotina određuju se projektnom dokumentacijom i stanjem konstrukcije.

Za nanošenje koristiti četke, soboslikarske valjke ili odgovarajuće niskotlačne disperzijske pumpe.

Hidrofobne impregnacije potrebno je nanositi ravnomjernim utrljavanjem u podlogu, bez stvaranja površinskog filma ili viška materijala.

Temperature ugradnje:

· podloga: +5 °C min. do +35 °C max. 

· zrak: +5 °C min. do +35 °C max. 

Temperatura podloge mora biti najmanje 5 °C iznad temperature rosišta.

ALAT I ČIŠĆENJE

Za nanošenje koristiti: četke, soboslikarske valjke, ručne ili niskotlačne disperzijske pumpe. 

Alat i pribor potrebno je odmah nakon završetka radova očistiti vodom. Stvrdnuti materijal može se ukloniti isključivo mehaničkim putem.

NAPOMENE

Proizvod koristiti isključivo kao završni hidrofobni zaštitni sloj ili za gravitacijsko injektiranje. Ne nanositi na podloge s vidljivom površinskom vodom niti tijekom kiše ili neposredno prije očekivanih oborina. Kod injektiranja potrebno je poštivati projektnu dokumentaciju i odabranu tehnologiju sanacije.

Za dugotrajnu zaštitu preporučuje se nanošenje u dva radna koraka.

PAKIRANJE

Proizvod se isporučuje u: plastičnim kanistrima od 1 kg, 5 kg i 25 kg.

ROK UPORABE

12 mjeseci od datuma proizvodnje u originalnoj, neotvorenoj ambalaži.

Skladištiti u suhim i zatvorenim prostorijama pri temperaturi od +5 °C do +25 °C, zaštićeno od smrzavanja i izravnog sunčevog zračenja.




           
KONTROLA KVALITETE
Kontrola kvalitete provodi se tijekom svih faza proizvodnje u skladu s internim sustavom kontrole kvalitete tvrtke ORSO d.o.o. Kontrola obuhvaća:

· kontrolu ulaznih sirovina 

· internu kontrolu proizvodnog procesa 

· laboratorijska ispitivanja fizikalnih i kemijskih svojstava 

· provjeru svake proizvodne serije prije isporuke 

· periodična ispitivanja u ovlaštenim i akreditiranim laboratorijima. 

MJERE SIGURNOSTI

Tijekom rada koristiti odgovarajuću osobnu zaštitnu opremu: zaštitne rukavice, zaštitne naočale te, prema potrebi, zaštitnu masku. Izbjegavati dodir proizvoda s očima i kožom. Nakon rada ruke oprati vodom i sapunom te po potrebi nanijeti zaštitnu kremu.

Proizvod čuvati izvan dohvata djece.

Za dodatne informacije pogledati Sigurnosno-tehnički list proizvoda ORSOshield Cream.

NAPOMENA

Tehnički podaci navedeni u ovom tehničkom listu dobiveni su laboratorijskim ispitivanjima i praktičnim iskustvima tvrtke ORSO d.o.o. Navedene vrijednosti predstavljaju prosječne rezultate ispitivanja te mogu odstupati ovisno o uvjetima primjene i utjecajima izvan kontrole proizvođača. 

Za dodatne tehničke informacije i upute za ugradnju obratite se tehničkoj službi ORSO d.o.o. putem e-pošte: tehnickasluzba@orso.hr
PRAVNE NAPOMENE

ORSO d.o.o. jamči da su informacije navedene u ovom tehničkom listu temeljene na trenutačnim saznanjima i iskustvu.

Korisnik je dužan prije primjene proizvoda provjeriti njegovu prikladnost za predviđenu namjenu i uvjete uporabe. ORSO d.o.o. ne preuzima odgovornost za štete nastale nepravilnom primjenom proizvoda, nepoštivanjem uputa ili neodgovarajućom izvedbom radova. Zadržava se pravo izmjene tehničkih podataka radi unaprjeđenja proizvoda. Izdavanjem novog tehničkog lista sva prethodna izdanja prestaju važiti.

Korisnici su obvezni pridržavati se svih važećih zakona, propisa i postupaka koji se odnose na primjenu proizvoda.

